|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. február 3 - ai rendkívüli**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára társasházi célbefizetések tárgyában |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. Kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzata 2024. évi költségvetéséről szóló 6/2024. (II.21.) önkormányzati rendelet 13. § (4) bekezdése alapján *„Az Önkormányzat e rendeletében biztosított jogkörében a Pénzügyi és Kerületfejlesztési Bizottság dönt az* ***„6501 Egyéb felhalmozási célú támogatások államháztartáson kívülre” cím Társasházi közgyűlés határozata alapján célbefizetés*** *100 ezer Ft feletti befizetéshez kapcsolódó előirányzat felhasználásáról.”*

Az előterjesztésben részletezett kiadások fedezete Budapest Főváros VII. Kerület Erzsébetváros Önkormányzata 2025. évi átmeneti költségvetésről szóló 36/2024. (XII.11.) önkormányzati rendeletében biztosítva van.

Budapest Főváros VII. kerület Erzsébetváros Önkormányzata Képviselő-testületének Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet (a továbbiakban: Vagyonrendelet) 21.§ (4) bekezdés a) pontja szerint

*„A vegyes tulajdonú, önkormányzati tulajdoni hányaddal érintett társasházakban az önkormányzat képviselője, illetve meghatalmazottja nyilatkozatához a Pénzügyi és Kerületfejlesztési Bizottság hozzájárulása szükséges a rendes gazdálkodás keretein belüli többlet kötelezettség (célbefizetés), valamint a közösséget terhelő egyéb kötelezettség (pl. hitelfelvétel) vállalásához, ha az Önkormányzat tulajdoni részesedése a társasházban eléri vagy meghaladja a 25%-ot, vagy a kötelezettség meghaladja a nettó százezer forintot, de nem haladja meg a nettó ötvenmillió forintot;”*

A Vagyonrendelet 21. § (8) bekezdése alapján *„Az Önkormányzat költségvetését érintő, a* [*(3) bekezdés b)* pont](https://or.njt.hu/onkormanyzati-rendelet/647131#SZ21@BE3@POB)jában*, a* [*(4) bekezdés*](https://or.njt.hu/onkormanyzati-rendelet/647131#SZ21@BE4) *a) és b), valamint az* [*(5) bekezdés a)*](https://or.njt.hu/onkormanyzati-rendelet/647131#SZ21@BE5@POA) *és*[*b) pont*](https://or.njt.hu/onkormanyzati-rendelet/647131#SZ21@BE5@POB)*jaiban foglalt pénzügyi kötelezettség vállalásokhoz történő hozzájárulás megadása az Önkormányzat tárgyévi költségvetési rendeletében meghatározott keretek között történhet. A célbefizetések teljesítéséről a Pénzügyi és Kerületfejlesztési Bizottság dönt.”*

Az előterjesztés a fenti Vagyonrendeletben meghatározott vegyes tulajdonú, önkormányzati ingatlanok vonatkozásában tartalmazza az előírt célbefizetéseket az alábbiak szerint.

**I.**

**A 32929** **helyrajzi számú, Budapest VII. Dózsa György út 12. szám** alatti társasház a társasház működésének fenntartását kívánja megvalósítani.

A 2023.11.16. – án tartott közgyűlésen a tulajdonosok a következőkről döntöttek a jegyzőkönyv szerint (1. melléklet), melyet 2024.12.19 –én küldtek meg a részünkre:

***„2/2023. 11.16.sz. Határozat***

***A Társasház közgyűlése úgy határoz, hogy 4.679.264 Ft célbefizetést ír elő kötelező jelleggel, hogy a Társasház bankszámláiról lekerüljön a Support System Kft. vállalkozó által megindított fizetési meghagyás kibocsájtása iránti kérelem jogerőre emelkedése miatt a Dr. Pataki Zoltán végrehajtó által foganatosított végrehajtási eljárásban eszközölt inkasszó. Ez 3.039,5 Ft/m2 egyszeri befizetést jelent, a befizetési határidő 2023. november 27 – e.***

***A Közgyűlés a határozatot a jelenlévő 5.735/10.000 tulajdoni hányadból 4.902/10.000 tulajdoni hányad igen 531/10.000 tulajdoni hányad nem és 302/10.000 tulajdoni hányad tartózkodás mellett elfogadta.”***

Az Önkormányzat a Társasházban 380/10000 tulajdoni hányaddal rendelkezik a kataszteri lap szerint (2. melléklet), mely alapterületben kifejezve 58 m2. A Társasház határozata szerint az eseti befizetések előírásával az Önkormányzatot terhelő célbefizetés összege **176.291,- Forint** (3.039,5,-Ft × 58 m2).

A Társasház adószámát és bankszámlaszámát a 3. és 4. melléklet tartalmazza.

Az előterjesztésben fentebb részletezett kiadás fedezete a 2025. évi átmeneti gazdálkodás szabályairól szóló 36/2024. (XII.11.) önkormányzati rendeletben biztosítva van.

**II.**

**A 32929** **helyrajzi számú, Budapest VII. Dózsa György út 12. szám** alatti társasház a társasház működésének fenntartását kívánja megvalósítani.

A 2023.11.16. – án tartott közgyűlésen a tulajdonosok a következőkről döntöttek a jegyzőkönyv szerint 1. melléklet):

***„3/2023. 11.16.sz. Határozat***

***A Társasház közgyűlése úgy határoz, hogy 1.000.000 Ft egyszeri célbefizetést szavaz meg, mely összeget a ház napi működési költségeire tud fordítani a ház, tekintettel arra, hogy a Support Service Kft által megindított végrehajtási eljárásban foganatosított inkasszó a Társasház működését ellehetetleníti teljes mértékben.. Ez 650 Ft/m2 egyszeri befizetést jelent, a befizetési határidő 2023. december 10-e.***

***A Közgyűlés a határozatot a jelenlévő 5.735/10.000 tulajdoni hányadból 4.902/10.000 tulajdoni hányad igen 531/10.000 tulajdoni hányad nem és 302/10.000 tulajdoni hányad tartózkodás mellett elfogadta.”***

Az Önkormányzat a Társasházban 380/10000 tulajdoni hányaddal rendelkezik a kataszteri lap szerint (2. melléklet), mely alapterületben kifejezve 58 m2. A Társasház határozata szerint a célbefizetés előírásával az Önkormányzatot terhelő célbefizetés összege **37.700,- Forint** (650,-Ft × 58 m2).

A Társasház adószámát a 3. melléklet tartalmazza.

A Társasház bankszámlaszámát a 4. melléklet tartalmazza.

Az előterjesztésben fentebb részletezett kiadás fedezete a 2025. évi átmeneti gazdálkodás szabályairól szóló 36/2024. (XII.09.) önkormányzati rendeletben biztosítva van.

**Határozati javaslatok**

**I.**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2025. (II.03.) határozata a társasház működése fenntartásának** **megvalósítására a 1071 Budapest VII. kerület Dózsa György út 12. szám alatti társasházi célbefizetés előírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága **úgy dönt, hogy a 32929 helyrajzi számon nyilvántartott, természetben a 1071 Budapest VII. kerület, Dózsa György út 12.** szám alatti társasházban az Önkormányzat 380/10000 tulajdoni hányada, alapterületben kifejezve 58 m2 vonatkozásában a **társasház működésének fenntartásának** **megvalósítására** **a Társasház részére** a Budapest Főváros VII. Kerület Erzsébetváros Önkormányzata 2025. évi átmeneti gazdálkodás szabályairól szóló 36/2024. (XII.09.) önkormányzati rendeletének kiadási előirányzat terhére **176.291,- Forint** (3.039,5,-Ft × 58 m2) **befizetésre kerüljön a Társasház számlájára.**

**Felelős:** Niedermüller Péter polgármester

**Határidő:** 2025. február 28.

**II.**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2025. (II.03.) határozata a társasház működése fenntartásának** **megvalósítására a 1071 Budapest VII. kerület Dózsa György út 12. szám alatti társasházi célbefizetés előírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága **úgy dönt, hogy a 32929 helyrajzi számon nyilvántartott, természetben a 1071 Budapest VII. kerület, Dózsa György út 12.** szám alatti társasházban az Önkormányzat 380/10000 tulajdoni hányada, alapterületben kifejezve 58 m2 vonatkozásában **a társasház működésének fenntartásának** **megvalósítására a Társasház részére** aBudapest Főváros VII. Kerület Erzsébetváros Önkormányzata 2025. évi átmeneti gazdálkodás szabályairól szóló 36/2024. (XII.09.) önkormányzati rendeletének kiadási előirányzat terhére **37.700,- Forint** (650,-Ft × 58 m2) **befizetésre kerüljön a Társasház számlájára**.

**Felelős:** Niedermüller Péter polgármester

**Határidő:** 2025. február 28.

Budapest, 2025. január 20.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Mellékletek:

1. melléklet - Dózsa György út 12. Jegyzőkönyv

2. melléklet - Dózsa György út 12. Kataszteri lap

3. melléklet - Dózsa György út 12. Adószám

4. melléklet - Dózsa György út 12. Bankszámlaszám