|  |
| --- |
| **Budapest Főváros VII. kerület Erzsébetváros Önkormányzata**  dr. Veninger Gyula NándorFőépítészi és Vagyongazdálkodási Iroda vezetője |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. február 3 - ai rendkívüli**

**ülésére**

|  |  |
| --- | --- |
| **Tárgy:** | Javaslat parkolóhely megváltásra a Budapest VII. kerület, Király utca 49. szám 34101 hrsz. alatti ingatlan ügyében. |

**Készítette:**

Törőcsik Attila

irodavezető-helyettes

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Az EVIN Nonprofit Zrt. *(székhely: 1071 Budapest, Damjanich utca 12. szám, a továbbiakban: Építtető)* – *Budapest Főváros VII. Kerület Erzsébetváros Önkormányzata nevében eljárva* *Önkormányzati beruházásként* - a Budapest VII. kerület, Király utca 49. szám, 34101 hrsz. alatti ingatlan felújításával, tetőtér beépítésével 10 db lakás kialakítását tervezi. A társasházként működő ingatlan 1/1 tulajdonosa Erzsébetváros Önkormányzata. Építtető-, az EVIN Erzsébetvárosi Ingatlangazdálkodási Nonprofit Zrt. az Önkormányzat 100%-os tulajdonában lévő gazdasági társaság.

Jelen ügyben a 2025. január 1 napján hatályba lépett településrendezési és építési követelmények alapszabályzatáról szóló 280/2024. (IX. 30.) Korm. rendelet (TÉKA) értelmében az országos településrendezési és építési követelményekről szóló 253/1997. (XII. 20.) Korm.rendelet (továbbiakban OTÉK) rendelkezései alkalmazandók. Az Építtetőnek az OTÉK 42. §-ában és a 4. számú mellékletében, továbbá a Budapest Főváros VII. kerület Erzsébetváros Önkormányzata Képviselő-testületének Erzsébetváros Építési Szabályzatáról szóló 25/2018. (XII.21.) önkormányzati rendelet (továbbiakban: EÉSZ) 26. § (3) bekezdésében és a 4. mellékletének I.3. pontjában előírtak szerint a tárgyi ingatlanon tervezett lakásokhoz 10 db gépjárműelhelyezési kötelezettsége keletkezik. A parkolóhelyek telken belül műszaki okokból nem építhetőek meg.

A parkolóhelyek és rakodóhelyek megváltásáról, közcélú parkolóhelyekről szóló 4/2019. (III.22.) önkormányzati rendelet (a továbbiakban: PHR) 3.§ (1) bekezdése szerint:

„*Amennyiben a rendeltetéshez tartozó parkoló-, illetve rakodóhely sem saját telken, sem a 2.§-ban részletezetten másik telken nem biztosított, akkor az Önkormányzat egyetértése esetén a helyi sajátosságok és településrendezési szempontok figyelembevételével megváltható amennyiben a megváltást egyéb jogszabályi rendelkezés nem zárja ki.* ***Az Önkormányzati építési beruházás esetén nem kell parkolóhely-megváltást fizetni.”***

Kérem a Bizottságot az előterjesztés megtárgyalására, valamint a 10 db gépjárműelhelyezési kötelezettséggel kapcsolatos határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága   …/2025. (II.03.) határozata gépjárműelhelyezési kötelezettség tárgyában – Budapest VII. kerület, Király utca 49. szám 34101 helyrajzi szám alatti ingatlan ügyében**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy Erzsébetváros Önkormányzata 100%-os tulajdonában lévő Budapest VII. kerület, Király utca 49. szám 34101 helyrajzi szám alatti ingatlanon Önkormányzati beruházásban tervezett tetőtérbeépítéssel kialakítandó 10 db lakás ügyében keletkezett **10 db gépjárműelhelyezési kötelezettségre vonatkozóan** a Budapest Főváros VII. kerület Erzsébetváros Önkormányzata Képviselő-testületének a parkolóhelyek és rakodóhelyek megváltásáról, közcélú parkolóhelyekről szóló 4/2019. (III.22.) önkormányzati rendelete 3. § (1) bekezdése alapján a parkolóhely-megváltás az Önkormányzat részére díjtalan, mely okán parkolóhely-megváltási szerződéskötés szükségtelen.

**Felelős:** Niedermüller Péter polgármester

**Határidő:** 2025. február 03.

Budapest, 2025. január 22.

dr. Veninger Gyula Nándor

Főépítészi és Vagyongazdálkodási Iroda vezetője

Előterjesztés mellékletei:

1. számú melléklet Parkolóhely megváltás Király u. 49. Kérelem EVIN

2. számú melléklet E.00 Hitelest terkepmasolatba illesztett helyszinrajz

3. számú melléklet Kiraly49\_muleiras

4. számú melléklet E.06 Pinceszinti alaprajz

5. számú melléklet E.05 Foldszinti alaprajz

6. számú melléklet E.04 1. emelet alaprajz

7. számú melléklet E.03 2. emelet alaprajz

8. számú melléklet E.02 Tetoter alaprajz