|  |
| --- |
| **Budapest Főváros VII. kerület Erzsébetváros Önkormányzata**  **Nagy Nóra kabinetvezető** |

Iktatószám:

Napirendi pont: ………

|  |  |
| --- | --- |
|  | **ELŐTERJESZTÉS**  **A Pénzügyi és Kerületfejlesztési Bizottság 2025. február 3-i rendkívüli ülésére** |

**Tárgy:** Javaslat Budapest Főváros VII. kerület Erzsébetváros Önkormányzata nyomdai szolgáltatásokra vonatkozó beszerzési eljárását lezáró érdemi döntés meghozatalára

**Készítette:**

Kovács Brigitta

koordinációs referens

**Törvényességi szempontból kifogást nem emelek:**

Tóth János

jegyző

**Az előterjesztést nyílt ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Nagy Nóra kabinetvezető** |

**Tisztelt Bizottság!**

Budapest Főváros VII. kerület Erzsébetváros Önkormányzatának – a korábbi évekhez hasonlóan – időről időre szüksége van lakossági szolgáltatásokhoz kapcsolódó kisebb eszközök beszerzésére (pl. molinó, cseppzászló) és nyomdai szolgáltatásokra (pl. plakátok, matricák). Emellett fontos feladat időről időre a lakossághoz eljuttatható, nyomtatott kiadványok formájában beszámolni az önkormányzat által elvégzett feladatokról.

A 2025. évre tervezett megrendelésekhez szükséges keret összege nettó 13.000.000.-Ft + Áfa (bruttó 16.510.000.-Ft), melynek fedezetét a 2025. évi átmeneti gazdálkodás szabályairól szóló 36/2024. (XII. 11.) önkormányzati rendelet biztosítja.

A Budapest Főváros VII. Kerület Erzsébetváros Önkormányzata és Budapest Főváros VII. Kerület Erzsébetvárosi Polgármesteri Hivatala VI/16/2023. (XII.11.) számú Beszerzési Szabályzata (a továbbiakban: Beszerzési Szabályzat) IV. fejezet 2.3.1. pontjának megfelelően polgármesteri engedélyezést (1. melléklet) követően az alábbi három gazdasági szereplő részére került megküldésre az ajánlattételi felhívás (2. melléklet):

* Another Print Kft.
* MAGIC PRINT Kft.
* E-Printprofi Kft.

Az ajánlattételi felhívásban rögzített ajánlattételi határidőig az alábbi gazdasági szereplők küldték meg ajánlatukat, melyek összegét a bírálati jegyzőkönyv (3. melléklet) rögzíti:

* MAGIC PRINT Kft. (4. melléklet)
* E-Printprofi Kft. (5. melléklet)

Az Another Print Kft.-től a megadott határidőig nem érkezett be ajánlat.

A beérkezett, érvényes ajánlatok közül a legelőnyösebb ajánlatot a MAGIC PRINT Kft. nyújtotta be (5. melléklet).

A Beszerzési Szabályzat IV. fejezet 2.4. b) pontja alapján:

„*A beszerzési eljárást lezáró érdemi döntés meghozatala az a) pontban meghatározottak kivételével minden esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

A fentiekre tekintettel kérem, hogy a Tisztelt Bizottság az alábbi határozati javaslatot elfogadni, és a fentebb megjelölt tárgyú beszerzésre vonatkozó keretszerződés megkötését nettó 13 000 000 Ft + Áfa, mindösszesen bruttó 16 510 000 Ft összegben a MAGIC PRINT Kft.-vel (székhelye: 2131 Göd, Budai Nagy Antal utca 13.; adószáma: 32307162-2-13) engedélyezni szíveskedjen.

Kérem a Tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága .…/2025. (II. 03.) határozata Budapest Főváros VII. kerület Erzsébetváros Önkormányzata nyomdai szolgáltatásokra vonatkozó beszerzési eljárását lezáró érdemi döntés meghozatala tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. engedélyezi Budapest Főváros VII. kerület Erzsébetváros Önkormányzata és a MAGIC PRINT Kft. (székhelye: 2131 Göd, Budai Nagy Antal utca 13.; cégjegyzékszáma: 13-09-227834,adószáma: 32307162-2-13, képviseli: Gerő Dániel) közötti nyomdai szolgáltatások beszerzésére vonatkozó keretszerződés megkötését 13.000.000.- Ft + Áfa, azaz bruttó 16.510.000,- Ft összegben.
2. felkéri a Polgármestert, hogy gondoskodjon a szerződés aláírásáról.

**Felelős:** Niedermüller Péter polgármester

**Határidő:** az 1. pont tekintetében 2025. február 3.

a 2. pont tekintetében 2025. február 24.

Budapest, 2025. január 22.

**Nagy Nóra**

**kabinetvezető**

Mellékletek:

* 1. melléklet: Ajánlattételi felhívás engedélyezése
* 2. melléklet: Ajánlattételi felhívás
* 3. melléklet: Bírálati jegyzőkönyv
* 4. melléklet: MAGIC PRINT Kft. ajánlata
* 5. melléklet: E-Printprofi Kft. ajánlata